2005D0180 — HU — 09.11.2005 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (2005. március 4.) a tagállamok számára a veszélyes áruk vasúti fuvarozásával kapcsolatos egyes eltérések elfogadásának a 96/49/EK tanácsi irányelv alapján történő engedélyezéséről (az értesítés a B(2005) 443. számú dokumentummal történt) (EGT vonatkozású szöveg) (2005/180/EK) (HL L 061, 8.3.2005, p.41)

Módosította:









▼B

A BIZOTTSÁG HATÁROZATA

(2005. március 4.)

a tagállamok számára a veszélyes áruk vasúti fuvarozásával kapcsolatos egyes eltérések elfogadásának a 96/49/EK tanácsi irányelv alapján történő engedélyezéséről

(az értesítés a B(2005) 443. számú dokumentummal történt)

(EGT vonatkozású szöveg)

(2005/180/EK)







AZ EURÓPAI KÖZÖSSÉGEK TANÁCSA, tekintettel az Európai Közösséget létrehozó szerződésre, tekintettel a veszélyes áruk vasúti fuvarozására vonatkozó tagállami jogszabályok közelítéséről szóló, 1996. július 23-i 96/49/EK tanácsi irányelvre ( 1 ) és különösen annak 6. cikke (9), (11) és (14) bekezdésére, mivel: (1) A 96/49/EK irányelv 6. cikkének (9) bekezdése szerint a tagállamoknak előzetesen értesíteniük kell a Bizottságot eltéréseikről, először 2002. december 31-ig, vagy két éven belül az irányelv mellékletének módosított változatainak utolsó alkalmazási időpontja után. (2) Egyes tagállamok arról a kívánságukról értesítették a Bizottságot 2002. december 31-ig, hogy eltéréseket fogadnának el a 96/49/EK irányelvtől. A Bizottság a tagállamok számára a veszélyes áruk vasúti fuvarozásával kapcsolatos egyes eltérések elfogadásának a 96/49/EK irányelv alapján történő engedélyezéséről szóló, 2003. augusztus 20-i 2003/627/EK bizottsági határozatával ( 2 ) engedélyezte a határozat I. és II. mellékletében felsorolt eltérések elfogadását ezeknek a tagállamoknak. (3) A 2003/29/EK bizottsági irányelv ( 3 ) módosította a 96/49/EK irányelv mellékletét. A 2003/29/EK irányelv alapján a tagállamoknak legkésőbb 2003. július 1-jéig a nemzeti jogszabályokat hatályba kellett léptetniük, mivel a 96/49/EK irányelv 6. cikkének (9) bekezdésében meghatározott utolsó időpont az alkalmazásra 2003. június 30. (4) Néhány tagállam értesítést küldött, hogy eltéréseket kívánnak elfogadni. A Bizottság megvizsgálta az értesítéseket, hogy megfelelnek-e a 96/49/EK irányelv 6. cikkének (9), (11) és (14) bekezdésében meghatározott feltételeknek, és jóváhagyta őket. Ezeknek a tagállamoknak tehát engedélyezni kell az eltérések elfogadását. (5) Ugyanebből az alkalomból kívánatosnak tartjuk, hogy az eddig engedélyezett összes eltérést összegyűjtsük egyetlen határozatba. A 2003/627/EK határozatot ezért hatályát veszti, és fel kell váltani. (6) Ahhoz, hogy az eltérésekkel kapcsolatos helyzet rendszeres frissítéséről gondoskodjon, a Bizottságnak az összes meglévő eltérés átfogó frissítését kell javasolnia legalább ötévenként. (7) Az e határozatban előírt intézkedések összhangban állnak a Bizottságnak a veszélyes áruk szállításával kapcsolatos, a 94/55/EK tanácsi irányelv ( 4 ) 9. cikkében kinyilvánított véleményével, mivel: ELFOGADTA EZT A HATÁROZATOT:







1. cikk

Az I. mellékletben felsorolt tagállamok jogosultak a saját területükön egyes veszélyes áruk kis mennyiségének vasúti fuvarozása tekintetében az I. mellékletben felsorolt eltéréseket elfogadni.

Az eltéréseket megkülönböztetés nélkül kell alkalmazni.

2. cikk

A II. mellékletben felsorolt tagállamok jogosultak először is egy meghatározott ipari folyamat részét képező veszélyes áruknak a területükön kijelölt utakon történő helyi jellegű, és világosan meghatározott feltételek mellett végzett szigorú ellenőrzés alatt álló fuvarozása tekintetében, másodszor a veszélyes áruk kikötők, repülőterek és ipari telephelyek környezetében történő rövid távú helyi fuvarozása tekintetében a II. mellékletben felsorolt eltéréseket elfogadni.

3. cikk

A 2003/627/EK határozat hatályát veszti.

A hatályát vesztett határozatra történő hivatkozásokat az e határozatra való hivatkozásként kell értelmezni.

4. cikk

Ennek az irányelvnek a tagállamok a címzettjei.









I. MELLÉKLET

Az egyes tagállamokra vonatkozó eltérések egyes veszélyes áruk kis mennyisége esetében

NÉMETORSZÁG

RA-SQ 3.1

Tárgy : Bizonyos áruk kis mennyiségeinek magánhasználatra való kivételezése.

Hivatkozás a 96/49/EK irányelv (a továbbiakban irányelv) mellékletére : a 3.2. fejezetben lévő táblázat az 1–9. osztályba tartozó bizonyos UN-számokhoz.

Az irányelv mellékletének tartalma : szállítási engedélyezés és rendelkezések.

Nemzeti jogszabályra való hivatkozás : Gefahrgut-Ausnahmeverordnung – GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 3.

Nemzeti jogszabály tartalma : 1. és 9. osztály; különféle áruk kis mennyiségeinek kivételezése becsomagolva és magánhasználatra szolgáló mennyiségben; szállítóegységenként legfeljebb 50 kg; a belső csomagolásra vonatkozó általános csomagolási követelmények alkalmazása.

Megjegyzés :

az eltérés 2004.12.31-ig érvényes.

14*. számú lista.

RA-SQ 3.2

Tárgy : Együvé rakás engedélyezése.

Hivatkozás az irányelv mellékletére : 4.1.10.4 MP2

Az irányelv mellékletének tartalma : Együvé rakás megtiltása.

Nemzeti jogszabályra való hivatkozás : Gefahrgut-Ausnahmeverordnung – GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 21.

Nemzeti jogszabály tartalma : az 1.4S., 2., 3. és 6.1. osztály; 1.4S. osztályba tartozó tárgyak (kézifegyverekhez való lőszer), aeroszolok (2. osztály), és 3. és 6.1. osztályba tartozó tisztító és kezelő anyagok (UN-számok felsorolva) együvé rakásának engedélyezése olyan készletekben, amelyeket együvé rakva árulnak kis mennyiségben és a II. csomagolási csoportba tartozó csomagolásban.

Megjegyzések : 30*., 30a., 30b., 30c., 30d., 30e., 30f., 30g. számú listák.

FRANCIAORSZÁG

RA-SQ 6.1

Tárgy : Útipoggyász szállítása személyszállító vonaton.

Hivatkozás az irányelv mellékletére : 7.7. pont.

Az irányelv mellékletének tartalma : Útipoggyászként történő fuvarozásból kizárt RID-anyagok és -tárgyak.

Nemzeti jogszabályra való hivatkozás : Arrêté du 5 juin 2001 relatif au transport de marchandises dangereuses par chemin de fer (2001. június 5-i rendelet a veszélyes anyagok vasúti fuvarozásáról „RID-rendelet”), 18. cikk.

Nemzeti jogszabály tartalma : Azon RID-anyagok és -tárgyak, amelyek expresszáruként feladhatók, személyszállító vonatokon poggyász formájában is fuvarozhatók.

RA-SQ 6.2

Tárgy : Utasok által vonaton szállított, veszélyes anyagokat tartalmazó csomagok.

Hivatkozás az irányelv mellékletére : 7.7. pont.

Az irányelv mellékletének tartalma : Kézipoggyászként történő szállításból kizárt RID-anyagok és -tárgyak.

Nemzeti jogszabályra való hivatkozás : Arrêté du 5 juin 2001 relatif au transport de marchandises dangereuses par chemin de fer (2001. június 5-i rendelet a veszélyes anyagok vasúti fuvarozásáról „RID-rendelet”), 19. cikk.

Nemzeti jogszabály tartalma : a személyes vagy szakmai felhasználásra szánt veszélyes anyagokat tartalmazó csomagok utasok általi kézipoggyászként való szállítása meghatározott feltételekhez kötött: ezekre csak a 4.1., 5.2. és 3.4. pontban meghatározott, a csomagok csomagolására, jelölésére és bárcázására vonatkozó rendelkezések vonatkoznak.

Megjegyzések : légzőszervi betegségben szenvedők esetében hordozható gázpalackok szállítása az adott utazáshoz szükséges mennyiségben megengedett.

RA-SQ 6.3

Tárgy : Vasúti fuvarozó szükségleteit kielégítő fuvarozás.

Hivatkozás az irányelv mellékletére : 5.4.1. pont.

Az irányelv mellékletének tartalma : a fuvarlevélben fel kell tüntetni a veszélyes anyagokra vonatkozó információt.

Nemzeti jogszabályra való hivatkozás : Arrêté du 5 juin 2001 relatif au transport de marchandises dangereuses par chemin de fer (2001. június 5-i rendelet a veszélyes anyagok vasúti fuvarozásáról „RID-rendelet”), 20.2. cikk.

Nemzeti jogszabály tartalma : a vasúti fuvarozó szükségleteit kielégítő, az 1.1.3.6. pontban meghatározott mennyiségeket meg nem haladó szállítások nem tartoznak a rakományokra vonatkozó nyilatkozattételi kötelezettség alá.

RA-SQ 6.4

Tárgy : mentesség egyes postai küldeményeket továbbító vasúti kocsik bárcázása alól.

Hivatkozás az irányelv mellékletére : 5.3.1. pont.

Az irányelv mellékletének tartalma : a kocsik falának megjelölésére vonatkozó kötelezettség.

Nemzeti jogszabályra való hivatkozás : Arrêté du 5 juin 2001 relatif au transport de marchandises dangereuses par chemin de fer (2001. június 5-i rendelet a veszélyes anyagok vasúti fuvarozásáról „RID-rendelet”), 21.1. cikk.

Nemzeti jogszabály tartalma : csak azokat a postai küldeményeket továbbító vasúti kocsikat kell bárcázni, amelyek 3 tonnánál nagyobb mennyiségű, azonos osztályba tartozó anyagot szállítanak (az 1., 6.2. vagy 7. osztályba tartozók kivételével).

RA-SQ 6.5

Tárgy : mentesség a kisméretű konténereket szállító vasúti kocsik bárcázása alól.

Hivatkozás az irányelv mellékletére : 5.3.1. pont.

Az irányelv mellékletének tartalma : a kocsik oldalán bárca elhelyezésére vonatkozó kötelezettség.

Nemzeti jogszabályra való hivatkozás : Arrêté du 5 juin 2001 relatif au transport de marchandises dangereuses par chemin de fer (2001. június 5-i rendelet a veszélyes anyagok vasúti fuvarozásáról „RID-rendelet”), 21.2. cikk.

Nemzeti jogszabály tartalma : ha a kisméretű konténerek jól látható bárcákkal vannak ellátva, a vasúti kocsikat nem kell bárcázni.

RA-SQ 6.6

Tárgy : mentesség a csomagokkal megrakott közúti járműveket szállító vasúti kocsik bárcázása alól.

Hivatkozás az irányelv mellékletére : 5.3.1. pont

Az irányelv mellékletének tartalma : a kocsik oldalán bárca elhelyezésére vonatkozó kötelezettség.

Nemzeti jogszabályra való hivatkozás : Arrêté du 5 juin 2001 relatif au transport de marchandises dangereuses par chemin de fer fer (2001. június 5-i rendelet a veszélyes anyagok vasúti fuvarozásáról „RID-rendelet”), 21.3. cikk.

Nemzeti jogszabály tartalma : ha a közúti járművek el vannak látva a szállított csomagokra vonatkozó bárcákkal, akkor a vasúti kocsikat nem kell megjelölni.

SVÉDORSZÁG

RA-SQ 14.1

Tárgy : a veszélyes árukat expresszküldeményként továbbító vasúti kocsikat nem kell bárcázni.

Hivatkozás az irányelv mellékletére : 5.3.1. pont.

Az irányelv mellékletének tartalma : a veszélyes árukat szállító vasúti kocsikat bárcával kell ellátni.

Nemzeti jogszabályra való hivatkozás : Särskilda bestämmelser om vissa inrikes transporter av farligt gods på väg och i terräng.

Nemzeti jogszabály tartalma : a veszélyes árukat expresszáruként szállító vasúti járműveket nem kell bárcával ellátni.

Megjegyzés : A RID-ben az expresszáruként megjelölhető árukra mennyiségi korlátozás vonatkozik. Ezért ez a kérdés kis mennyiségeket érint.

EGYESÜLT KIRÁLYSÁG

RA-SQ 15.1

Tárgy : egyes kevésbé veszélyes radioaktív áruk, pl. órák, karórák, füstérzékelők, iránytűk szállítása.

Hivatkozás az irányelv mellékletére : a RID legtöbb követelménye.

Az irányelv mellékletének tartalma : 7. osztályba sorolt anyagok szállítására vonatkozó követelmények.

Nemzeti jogszabályra való hivatkozás : Packaging, Labelling and Carriage of Radioactive Material by Rail Regulations 1996, reg. 2(6) (as amended by Schedule 5 of the Carriage of Dangerous Goods (Amendment) Regulations 1999).

Nemzeti jogszabály tartalma : teljes körű mentesség a nemzeti szabályozás rendelkezései alól egyes, korlátozott mennyiségű radioaktív anyagot tartalmazó kereskedelmi termékek esetében.

Megjegyzés : ez az eltérés rövid távú intézkedés, és szükségtelenné válik, amikor a RID kiegészül az IAEA szabályok hasonló módosításaival.

▼M1

RA-SQ 15.2 (módosítva)

Tárgy : Névlegesen üres, nem fuvareszközként szolgáló, rögzített tartányok mozgatása (N2).

Hivatkozás az irányelv mellékletére : 5. és 7. rész

Az irányelv mellékletének tartalma : feladási eljárásokkal, fuvarozással, üzemeltetéssel és járművekkel kapcsolatos követelmények.

Nemzeti jogszabályra való hivatkozás : A veszélyes áruk szállítására és a szállítható nyomástartó berendezések használatára vonatkozó 2004. évi rendelet: Regulation 5(14).

Nemzeti jogszabály tartalma :

Megjegyzés : Az ilyen rögzített tartányok szállítása a szó szokásos értelmében nem jelenti veszélyes áruk szállítását, és a RID rendelkezéseit nem lehet a gyakorlatban alkalmazni. Mivel a tartányok „névlegesen üresek”, a bennük ténylegesen található veszélyes anyagok mennyisége a meghatározás természetéből adódóan rendkívül kicsi.

▼B

RA-SQ 15.3

Tárgy : A vasúti kocsikban, járműveken és konténerekben többféle robbanóanyag, valamint robbanóanyagok más veszélyes árukkal történő együvé rakására vonatkozó korlátozások könnyítése (N4/5/6).

Hivatkozás az irányelv mellékletére : 7.5.2.1. és 7.5.2.2. pont.

Az irányelv mellékletének tartalma : az együvé rakás meghatározott típusaira vonatkozó korlátozások.

Nemzeti jogszabályra való hivatkozás : Carriage of Dangerous Goods by Road Regulations 1996, reg. 18; Carriage of Dangerous Goods by Rail Regulation, regs. 17 and 24; Carriage of Explosives by Road Regulations, reg. 14.

Nemzeti jogszabály tartalma : a nemzeti jogszabályok többféle robbanóanyag együvé rakása tekintetében kevésbé korlátozóak, feltéve hogy a szállítás kockázatmentesen végrehajtható.

Megjegyzés

:

Az Egyesült Királyság a robbanóanyagok más robbanóanyagokkal, illetve a robbanóanyagok más veszélyes árukkal történő együvé rakására vonatkozó szabályoktól eltéréseket kíván engedélyezni. Minden eltérés a rakomány egy vagy több eleménél mennyiségi korlátozással jár majd, és csak akkor engedhető meg, ha „minden ésszerű intézkedést megtettek annak megakadályozására, hogy a robbanóanyagok bármilyen módon érintkezésbe kerülhessenek az ilyen árukkal, vagy más módon veszélyeztessék azokat, és viszont”.

Az Egyesült Királyság által engedélyezni kívánt eltérések példái a következők

1. a 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 vagy 0361 UN-szám alá sorolt robbanóanyagokat az 1942 UN-szám alá sorolt veszélyes árukkal azonos járműben lehet szállítani. Az 1942 UN-szám alá sorolt áru mennyiségét úgy kell korlátozni, mintha az 1.1D robbanóanyag lenne;

2. a 0191, 0197, 0312, 0336, 0403, 0431 vagy 0453 UN-szám alá sorolt robbanóanyagokat a 2. szállítási kategóriába vagy 3. szállítási kategóriába tartozó veszélyes anyagokkal vagy ezek bármely kombinációival együtt (kivéve a gyúlékony gázokat, fertőző anyagokat és mérgező anyagokat) azonos járműben lehet szállítani, feltéve hogy a 2. szállítási kategóriába tartozó veszélyes anyagok teljes mennyisége vagy teljes térfogata nem haladja meg az 500 kg-ot vagy litert, és e robbanóanyagok nettó teljes tömege nem haladja meg az 500 kg-ot;

3. az 1.4G robbanóanyagokat a 2. szállítási kategóriába tartozó gyúlékony folyadékokkal vagy gázokkal, vagy a 3. szállítási kategóriába tartozó nem gyúlékony, nem mérgező gázokkal vagy azok bármely kombinációival együtt ugyanazon járműben lehet szállítani, feltéve hogy a veszélyes áruk együttes tömege vagy térfogata nem haladja meg a 200 kg-ot vagy litert, és a robbanóanyagok nettó teljes tömege nem haladja meg a 20 kg-ot.

4. a 0106, 0107 vagy 0257 UN-szám alá sorolt robbanótárgyakat a D., E. vagy F. összeférhetőségi csoportba tartozó robbanótárgyakkal, amelyeknek alkotóelemeit képezik, együtt lehet szállítani. A 0106, 0107 vagy 0257 UN-szám alá sorolt robbanótárgyak együttes mennyisége nem haladhatja meg a 20 kg-ot.

▼M1

RA-SQ 15.4 (módosítva)

Tárgy : Az 1.1.3.1. pont táblázatában az 1. és 2. kategóriába tartozó, 1. osztályba sorolt áruknál eltérő „szállítóegységenkénti legnagyobb teljes mennyiség” lehetővé tétele.

Hivatkozás az irányelv mellékletére : 1.1.3.1. pont

Az irányelv mellékletének tartalma : A szállítási tevékenység jellegével kapcsolatos mentesség.

Nemzeti jogszabályra való hivatkozás : A veszélyes áruk szállítására és a szállítható nyomástartó berendezések használatára vonatkozó 2004. évi rendelet: Regulation 3(7)(b).

Nemzeti jogszabály tartalma : Korlátozott mennyiségű és vegyes robbanóanyag-rakományokra vonatkozó mentességekre irányadó szabályok megállapítása.

Megjegyzés : Eltérő mennyiségi határértékek és vegyes rakományokra vonatkozó szorzótényezők alkalmazása az 1. osztályba sorolt árukra vonatkozóan: „50” az 1. kategóriánál és „500” a 2. kategóriánál. A vegyes rakományokkal kapcsolatos számítások alkalmazásában a szorzótényező „20” a 2. szállítási kategóriánál és „2” a 3. szállítási kategóriánál.

RA-SQ 15.5 (módosítva)

Tárgy : Az RA-SQ 6.6. elfogadása.

Hivatkozás az irányelv mellékletére : 5.3.1.3.2. pont

Az irányelv mellékletének tartalma : A figyelemfelhívásra vonatkozó követelmény enyhítése platókocsin való szállítás esetén.

Nemzeti jogszabályra való hivatkozás : A veszélyes áruk szállítására és a szállítható nyomástartó berendezések használatára vonatkozó 2004. évi rendelet: Regulation 7(12).

Az irányelv mellékletének tartalma : A figyelemfelhívásra vonatkozó követelmény nem alkalmazandó, ha a járművön elhelyezett figyelemfelhívás jól látható.

Megjegyzés : Ez mindig is nemzeti rendelkezés volt az Egyesült Királyságban.

▼B









II. MELLÉKLET

Az egyes tagállamokra vonatkozó eltérések a saját területükre korlátozott helyi szállítás esetében

NÉMETORSZÁG

RA-LT 3.1

Tárgy : 9. osztályú PCB-vel szennyezett anyagok ömlesztett szállítása.

Hivatkozás a 96/49/EK irányelv mellékletére (a továbbiakban irányelv) : 7.3.1. pont.

Az irányelv mellékletének tartalma : ömlesztett szállítás.

Nemzeti jogszabályra való hivatkozás : Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 11.

Nemzeti jogszabály tartalma : Ömlesztett szállítás engedélyezése folyadék-, illetve porállóan lezárt cserélhető járműkarosszéria-elemekben vagy konténerekben.

Megjegyzés :

A 11. eltérés 2004.12.31-ig áll fenn, 2005-től ugyanazok a rendelkezések az ADR-ben és RID-ben.

Lásd még az M137 többoldalú megállapodást.

4*. számú lista.

RA-LT 3.2

Tárgy : Csomagolt veszélyes hulladék szállítása.

Hivatkozás az irányelv mellékletére : 1–5. rész.

Az irányelv mellékletének tartalma : osztályozás, csomagolás és jelölés.

Nemzeti jogszabályra való hivatkozás : Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 20.

Nemzeti jogszabály tartalma : 2–6.1., 8. és 9. osztály: Veszélyes hulladék együvé rakása és fuvarozása csomagokban és ICB-kben; a hulladékot belső csomagolásokba kell csomagolni (ahogy összegyűjtötték) és adott hulladékcsoportokba kell sorolni (a hulladékcsoporton belüli veszélyes reakciók elkerülésére); a hulladékcsoportokra vonatkozó, fuvarlevélként is szolgáló különleges írásos utasítások használata; a háztartási és laboratóriumi hulladékok összegyűjtése stb.

Megjegyzés : 6*. számú lista.

SVÉDORSZÁG

RA-LT 14.1

Tárgy : veszélyes hulladék szállítása veszélyeshulladék-ártalmatlanító létesítménybe.

Hivatkozás az irányelv mellékletére : 2. rész, 5.2. és 6.1. osztály.

Az irányelv mellékletének tartalma : osztályozás, megjelölés, bárcázás, valamint a csomagolóeszközök gyártására és vizsgálatára vonatkozó követelmények.

Nemzeti jogszabályra való hivatkozás : Särskilda bestämmelser om vissa inrikes transporter av farligt gods på väg och i terräng.

Nemzeti jogszabály tartalma : a jogszabály egyszerűsített osztályozási kritériumokat, kevésbé szigorú követelményeket határoz meg a csomagolás gyártására és vizsgálatára vonatkozóan, valamint módosított bárcázási és jelölési követelményeket tartalmaz. A veszélyes anyagok RID szerinti osztályozása helyett az anyagokat különböző hulladékcsoportokba sorolják. Minden hulladékcsoportba olyan anyagok tartoznak, amelyek a RID szerint együtt csomagolhatók (egybecsomagolás). Az UN-szám helyett minden csomagon a vonatkozó hulladékcsoport kódját kell feltüntetni.

Megjegyzés : e szabályozást csak a veszélyes hulladéknak a kommunális újrahasznosító művekből a veszélyeshulladék-ártalmatlanító létesítménybe való szállítása esetében lehet alkalmazni.